CELEX: 32015R0006
Language: sk
Date: 2014-10-31 00:00:00
Title: Delegované nariadenie Komisie (EÚ) 2015/6 z  31. októbra 2014 , ktorým sa mení príloha I k nariadeniu Európskeho parlamentu a Rady (ES) č. 443/2009 s cieľom zohľadniť vývoj hmotnosti nových osobných automobilov registrovaných v roku 2011, 2012 a 2013  Text s významom pre EHP

7.1.2015   
            
            
               SK
            
            
               Úradný vestník Európskej únie
            
            
               L 3/1
            
         DELEGOVANÉ NARIADENIE KOMISIE (EÚ) 2015/6
   z 31. októbra 2014,
   ktorým sa mení príloha I k nariadeniu Európskeho parlamentu a Rady (ES) č. 443/2009 s cieľom zohľadniť vývoj hmotnosti nových osobných automobilov registrovaných v roku 2011, 2012 a 2013
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel (1), a najmä na jeho článok 13 ods. 2,
   keďže:
   
               (1)
            
            
               Priemerná hodnota hmotnosti použitá na výpočet špecifických emisií CO2 pre každý nový osobný automobil sa má upraviť každé tri roky, aby sa zohľadnili všetky zmeny v priemernej hmotnosti nových vozidiel registrovaných v Únii.
            
         
               (2)
            
            
               Z monitorovania hmotnosti v prevádzkovom stave nových osobných automobilov registrovaných v kalendárnych rokoch 2011, 2012 a 2013 vyplýva, že priemerná hmotnosť sa zvýšila a že hodnota M0, uvedená v bode 1 písm. b) prílohy I k nariadeniu (ES) č. 443/2009, by sa preto mala upraviť.
            
         
               (3)
            
            
               Výnimočne pri tejto prvej úprave je primerané brať do úvahy, že kvalita monitorovaných údajov v rokoch 2011, 2012 a 2013 sa líši. Nová hodnota by sa preto mala určiť tak, že sa vezmú do úvahy iba tie hodnoty hmotnosti, ktoré mohli príslušní výrobcovia overiť, pričom z výpočtu sú vylúčené hodnoty, ktoré boli zjavne nesprávne, t. j. hodnoty presahujúce 2 840 kg alebo nižšie ako 500 kg, ako aj hodnoty týkajúce sa vozidiel, ktoré nepatria do rozsahu pôsobnosti nariadenia (ES) č. 443/2009. Nová hodnota je okrem toho založená na váženom priemere, pričom sa zohľadnil počet nových registrácií v jednotlivých referenčných rokoch.
            
         
               (4)
            
            
               Na základe uvedených skutočností by sa hodnota M0, ktorá sa má uplatňovať od 1. januára 2016, mala zvýšiť o 20,4 kg z 1 372,0 na 1 392,4,
            
         PRIJALA TOTO NARIADENIE:
   Článok 1
   Bod 1 písm. b) prílohy I k nariadeniu (ES) č. 443/2009 sa nahrádza takto:
   
      
                  „b)
               
               
                  Od roku 2016:
                  špecifické emisie CO2 = 130 + a × (M – M0)
                  kde:
                  
                              M
                           
                           
                              =
                           
                           
                              hmotnosť vozidla v kilogramoch (kg)
                           
                        
                              M0
                              
                           
                           
                              =
                           
                           
                              1 392,4
                           
                        
                              a
                           
                           
                              =
                           
                           
                              0,0457“
                           
                        
            
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. októbra 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 140, 5.6.2009, s. 1.